Bilanţul inundaţiilor şi alunecărilor de teren din provincia indoneziană Sumatra de Vest a crescut la 32 de morţi, a anunţat marţi Agenţia indoneziană pentru gestionarea dezastrelor, informează Xinhua.
Potrivit agenţiei, cinci din cele 12 districte ale provinciei au declarat stare de urgenţă în caz de dezastru, în condiţiile în care peste 1.500 de case, peste 50 de lăcaşuri de cult şi peste 10 drumuri au fost afectate de inundaţii şi alunecări de teren.
Declanşate de ploi torenţiale, inundaţiile şi alunecările de teren au lovit Sumatra de Vest joia trecută, forţând peste 70.000 de locuitori să se refugieze în locuri mai sigure.
Indonezia se confruntă frecvent cu dezastre hidrometeorologice în timpul sezonului ploios.